Ivica Džidić

Ivica Džidić (Mostar, 8. februar 1984.) je bosanskohercegovačko-hrvatski nogometaš. Nastupao je za HŠK Zrinjski Mostar i Dinamo Zagreb. Trenutno je bez klupskog angažmana.

Karijera

Ovaj odbramebni igrač i dugogodišnji kapetan Zrinjskom iz Mostara svoju nogometnu karijeru je započeo u rodnom Mostaru. Svoje prve nogometne korake je napravio u Zrinjskog, a još kao srednjoškolac uputio se u Zagreb i tamo je sa bratom Damirom nastupao za kadete i juniore Dinama. Nastupao je i za kadetsku reprezentaciju Hrvatske.

Godine 2003. došao je na posudbu u Zrinjski, no sa Zrinjskim je potpisao ugovor 2005. i tako produžio svoj boravak u Mostaru. Sa Zrinjskim osvojio je nogometnu Premijer ligu  BiH u sezoni 2004./05. U sljedećoj sezoni Premijer lige BiH (2005./06.) dobre igre na terenu u dresu Zrinjskog i korektno ponašanje prema navijačima Zrinjskog donijeli su mu trofej "Filip Šunjić - Pipa" kao najboljem pojedincu u redovima Zrinjskog u toj sezoni. Nekoliko puta je bio pred samim odlaskom iz Zrinjskog, no to se ipak nije dogodilo i Ivica je nastavio nastupati u dresu Zrinjskog. U februaru 2008. produžio je ugovor sa Zrinjskim do 2012. godine. 4. juna 2008, Ivica Džidić je odigrao zadnju utakmicu u dresu Zrinjskog. Bilo je to finale Kupa Bosne i Hercegovine, u kojem je Zrinjski na kraju boljim izvođenjem jedanaesteraca porazio tuzlansku Slobodu i osvojio Nogometni kup Bosne i Hercegovine, po prvi put u svojoj historiji.

Nakon zavšetka sezone 2007./2008., Džidić je napustio Zrinjski i potpisao ugovor sa belgijskim Monsom. Čini se da je dočekao svoju priliku budući da je dolaskom novog trenera postao standardan igrač u prvom sastavu belgijskog kluba.

U julu 2015., sportski direktor Širokog Brijega, Dalibor Šilić, je potvrdio da je Pecaru napustio Džidić.Igračka križaljka još nije popunjena; nk-sirokibrijeg.com, arhiv: 1. juli 2015, pristupljeno: 13. septembra 2015.

 Reference 

 Vanjski linkovi 
 Ivica Džidić na Soccerway
 Ivica Džidić na Transfermarkt

Kategorija:Biografije, Mostar
Kategorija:Hrvatski nogometaši
Kategorija:Nogometaši Zrinjskog‎
Kategorija:Rođeni 1984.
Kategorija:Živi ljudi